CELEX: C2005/106/58
Language: el
Date: 2005-04-30 00:00:00
Title: Υπόθεση T-43/05: Προσφυγή της Camper, S.L., κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα σχέδια και υποδείγματα) που ασκήθηκε στις 31 Ιανουαρίου 2005

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/26
            
         Προσφυγή της Camper, S.L., κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα σχέδια και υποδείγματα) που ασκήθηκε στις 31 Ιανουαρίου 2005
   (Υπόθεση T-43/05)
   (2005/C 106/58)
   Γλώσσα διαδικασίας: η αγγλική
   Camper, S.L., με έδρα την Inca, Μαγιόρκα (Ισπανία), εκπροσωπούμενη από τον I. Temiñ o Ceniceros, άσκησε ενώπιον του Πρωτοδικείου των Ευρωπαϊκών Κοινοτήτων, στις 31 Ιανουαρίου 2005, προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα σχέδια και υποδείγματα).
   Αντίδικος ενώπιον του τμήματος προσφυγών ήταν και η εταιρία JC AB με έδρα το Mölnlycke, (Σουηδία).
   Η προσφεύγουσα ζητεί από το Πρωτοδικείο:
   
               —
            
            
               να κάνει δεκτή την προσφυγή κατά της αποφάσεως του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής (εμπορικά σήματα σχέδια και υποδείγματα) όσον αφορά την υπόθεση R 170/2004-1, απόφαση με την οποία απορρίφθηκε η προσφυγή που είχε ασκηθεί κατά της αρνήσεως καταχωρίσεως του κοινοτικού σήματος 1.954.601, της κλάσεως 25·
            
         
               —
            
            
               να κάνει αναγνωρίσει ότι η καταχώριση του κοινοτικού σήματος 1.954.601 «BROTHERS BY CAMPER» ισχύει για όλα τα προϊόντα της κλάσεως 25·
            
         
               —
            
            
               να αποφασίσει όπως κάθε διάδικος φέρει τα δικά του δικαστικά έξοδα καθώς και το ήμισυ των κοινών εξόδων.
            
         Νομικοί ισχυρισμοί και κύρια επιχειρήματα
   
               Αιτούσα την καταχώριση κοινοτικού σήματος:
            
            
               Η προσφεύγουσα
            
         
               Σήμα προς καταχώριση:
            
            
               Το παραστατικό σήμα «BROTHERS by CAMPER», για αγαθά και υπηρεσίες των κλάσεων 18, 25 και 39 (δερμάτινα, ενδύματα, υποδήματα, καλύμματα κεφαλής, μεταφορές ...) — αίτηση υπ. αριθ. 1 954 601
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               JC AB
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Το σουηδικό, φινλανδικό και δανικό παραστατικό σήμα «Brothers» για αγαθά της κλάσεως 25 (ενδύματα, υποδήματα και καλύμματα κεφαλής)
            
         
               Απόφαση του τμήματος ανακοπών:
            
            
               Απόρριψη της ανακοπής στο μέτρο που αυτή στηριζόταν στην προγενέστερη σουηδική καταχώριση. Ανακοπή δεκτή για ένα μέρος των αμφισβητουμένων αγαθών, συγκεκριμένα «ενδύματα, υποδήματα, καλύμματα κεφαλής» της κλάσεως 25, στο μέτρο που στηριζόταν στις προηγούμενες δανικές και φινλανδικές καταχωρίσεις
            
         
               Απόφαση του τμήματος προσφυγών:
            
            
               Απόρριψη της προσφυγής της προσφεύγουσας
            
         
               Νομικοί ισχυρισμοί:
            
            
               Τα συγκρουόμενα εμπορικά σήματα δεν είναι όμοια σε τέτοιο σημείο ώστε να υφίσταται πιθανότητα συγχύσεως κατά την έννοια του άρθρου 8, παράγραφος 1, στοιχείο β', του κανονισμού του Συμβουλίου 40/94